สศช.เสนอรวมกองทุน
แค่1กองช่วยเอสเอ็มอีสศช.เสนอยุบรวมกองทุนช่วยเอสเอ็มอีเหลือ &#8220;กองทุนเดียว&#8221; เปิดช่องเข้าหาแหล่งทุนง่ายขึ้น
3 เม.ย. 2556

แค่1กองช่วยเอสเอ็มอีสศช.เสนอยุบรวมกองทุนช่วยเอสเอ็มอีเหลือ “กองทุนเดียว” เปิดช่องเข้าหาแหล่งทุนง่ายขึ้น 
นายนิวัฒน์ธำรง บุญทรงไพศาล รมต.ประจำสำนักนายกรัฐมนตรี ในฐานะประธานคณะกรรมการให้การช่วยเหลือภาคธุรกิจขนาดกลางและขนาดย่อม (เอสเอ็มอี) เปิดเผยว่า สำนักงานคณะกรรมการพัฒนาการเศรษฐกิจและสังคมแห่งชาติ (สศช.) เสนอที่ประชุมเกี่ยวกับแนวทางช่วยเหลือผู้ประกอบการเอสเอ็มอีในระยะยาว 
ทั้งนี้ สศช.เสนอให้มีการจัดทำแผนร่วมกันระหว่างภาครัฐและเอสเอ็มอี เพื่อสร้างความมั่นคงให้ผู้ประกอบการ ซึ่งมีมาตรการที่เป็นไปได้ เช่น การรวมกองทุนช่วยเหลือเอสเอ็มอีเป็นกองทุนเดียว และผ่อนปรนเงื่อนไขให้เอสเอ็มอีเข้าถึงเงินกองทุนได้ง่ายขึ้น 
นายนิวัฒน์ธำรง ระบุว่า หลังจากรัฐบาลตั้งคณะกรรมการ เพื่อพิจารณาให้ความช่วยเหลือเอสเอ็มอีที่ได้รับผลกระทบเศรษฐกิจที่ผันผวนและค่าเงินบาทที่แข็งค่าขึ้น โดยเปิดช่องทางให้เอสเอ็มอีร้องเรียนและขอความช่วยเหลือจากรัฐบาลพบว่า มีผู้ประกอบการยื่นคำขอความช่วยเหลือแล้ว 220 ราย 
“เอสเอ็มอีที่ร้องขอความช่วยเหลือเข้ามา ส่วนใหญ่จะเป็นเรื่องการยื่นคำขอสินเชื่อ และร้องเรียนเรื่องการขาดแคลนแรงงาน” นายนิวัฒน์ธำรง กล่าว